**Kiinni on ja pysyy – Pekan ja Pätkän uusia seikkailuja** on vuonna 1955 valmistunut Armand Lohikosken ohjaama *Pekka Puupää* -sarjan viides elokuva. Elokuvan on käsikirjoittanut Reino Helismaa ja tuottanut Suomen Filmiteollisuus.

Tuotanto
--------

Köykäiseksi farssiksi luonnehdittua elokuvaa ei pääosan esittäjistä huolimatta alkujaan ollut tarkoitus tehdä Pekka ja Pätkä -sarjan jatkoksi.

Kiinni on ja pysyy poikkeaa sekä nimeltään että tyyliltään muista Puupää-elokuvista. Reino Helismaa halusi vaihtelua Puupäihin ja kirjoitti tarinan kahdesta tohelosta keksijästä nimeltä Julius ja Jallu. Tuottaja T. J. Särkkä kuitenkin katsoi, että suosittuja hahmoja käytetään. Elokuvan nimi säilyi, mutta sille lisättiin päähenkilöihin viittaava alaotsikko ja käsikirjoitus muokattiin Pekka ja Pätkä -elokuvaksi. Koska tarinan juoni ei sallinut Justiinan tuomista mukaan, hän on ainoastaan kuvana seinällä. Talonmies Pikkarainenkaan ei kuulu elokuvan henkilöihin.

Juoni
-----

Johtaja Kiivas on huonolla tuulella, koska hänen vuokralaisensa Pekka ja Pätkä eivät maksa vuokraansa ja terrorisoivat naapureita omituisilla keksinnöillään. Yksi elokuvan keksinnöistä on Pekan käkikello, joka aina jonkun paikalla olevan valehdellessa alkaa huutaa: "Pekka Puupää, Pekka Puupää". Kun johtaja ja hänen sihteerinsä neiti Soma Koivu saapuvat kovistelemaan Puupäitä, nämä ovat juuri keksineet ruudin ja räjäyttävät itsensä ulos talostaan. Lisäksi he liimaavat vahingossa johtajan kiinni tuoliin keksimällään superliimalla. Raivostunut johtaja erottaa sihteerinsä tämän nauraessa hänen kommelluksilleen ja marssii ulos. Pekka ja Pätkä palkkaavat neiti Koivun taloudenhoitajakseen, koska Justiina on lähtenyt maalle pakoon rottasotaa.

Johtaja Kiivas usuttaa konstaapeli Kankaan Puupäiden kimppuun, mutta konstaapeli vain ihastuu heidän taloudenhoitajaansa. Pekka ja Pätkä keksivät aineen, joka tekee astioista särkymättömiä, menevät esittelemään sitä posliinikauppaan ja onnistuvat särkemään suuren osan kaupan sisällöstä. Pätkä ryhtyy katuvalokuvaajaksi ja kuvaa tietämättään kolme pankkirosvoa näiden poistuessa pankista. Rosvot yrittävät saada kuvan haltuunsa kutsumalla Pekan ja Pätkän luokseen, mutta nämä pääsevät karkuun liimaamalla rosvot kiinni lattiaan.

Pekka ja Pätkä menevät Teräsmies-elokuvan koekuvauksiin. Pekka saa roolin Teräsmiehenä ja Pätkä gangsteripomona, heitä vaanivat pankkirosvot pestataan erehdyksessä gangsterirooleihin. Puupäät onnistuvat ajamaan kuvauspaikan kaaokseen, minkä seurauksena myös rosvot joutuvat kiikkiin, ja kaksikko saa sievoisen palkkion. Myös konstaapeli ja taloudenhoitaja saavat toisensa. Lopussa Pätkä paljastaa, ettei hänen kamerassaan edes ollut filmiä, koska hänellä ei ollut varaa siihen. Käsirautojen puutteessa rosvojen kädet liimataan superliimalla yhteen, johon kaverukset toteavat: "Kiinni on ja pysyy".

Arviot
------

Aikalaisarviossaan Kauko Peltola (Satakunnan Kansa) oli huolissaan siitä että "tällaiset elokuvat" ovat sarjakuvien tavoin kulttuurivaara lapsille. Myös Leo Nordbergin (Uusi Suomi) arviossa elokuva on "tällaista roskaa". Valma Kivitie (Elokuva-Aitta) ei kuitenkaan tyrmännyt elokuvaa: "Tällä kertaa Helismaan juttu on edellisiä hauskempi ja intoutuneemmin esitettykin".

Televisioesityksen aikaan TV-maailman kriitikko Henri Waltter Rehnström arvioi, että elokuva on katkeamattoman vauhdikas ja juonellisesti eheä. Siten se on Helismaan käsikirjoittamista elokuvista paras. Myös Lohikosken ohjaus saa kiitosta sujuvana. Elokuvassa on Rehnströmin mukaan hauskoja yksityiskohtia ja herkullisia sivuhenkilöitä, kuten Ossi Elstelän heikkohermoinen elokuvaohjaaja.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Esa Pakarinen  | … |  Pekka Puupää 
  |
|  Masa Niemi  | … |  Pätkä 
  |
|  Liisa Taxell  | … |  sihteeri Soma Koivu 
  |
|  Tommi Rinne  | … |  konstaapeli Antero Kangas 
  |
|  Åke Lindman  | … |  Arpi, konna 
  |
|  Einari Ketola  | … |  Joonas, roistokoplan päällikkö 
  |
|  Arvo Kuusla  | … |  Leksa, konna 
  |
|  Veikko Linna  | … |  isännöitsijä Vihtori Kiivas 
  |
|  Ossi Elstelä  | … |  1. elokuvaohjaaja 
  |
|  Thure Bahne  | … |  2. elokuvaohjaaja 
  |
|  Martti Seilo  | … |  posliinikauppias 
  |
|  Uljas Kandolin  | … |  Teräsmies 
  |
|  Pentti Irjala  | … |  5. valokuvaaja
  |

 | 

|  |  |  |
| --- | --- | --- |
|  Matti Aulos  | … |  ronski mies 
  |
|  Jalmari Parikka  | … |  4. valokuvaaja 
  |
|  Bertil Holmström  | … |  Rotta, konna 
  |
|  Lasse Saxelin  | … |  mies kadulla / mies studiolla 
  |
|  Paavo Hukkinen  | … |  "gansteri" 
  |
|  Kaarlo Wilska  | … |  "gansteri" 
  |
|  Nestori Lampi  | … |  1. valokuvaaja 
  |
|  Pekka Törnvall  | … |  2. valokuvaaja 
  |
|  Pentti Taivainen  | … |  3. valokuvaaja / maskeeraaja studiolla 
  |
|  Kauko Kokkonen  | … |  henkilökunnan päällikkö 
  |
|  Olavi Tuomi  | … |  elokuvaaja 
  |
|  Aarre Koivisto  | … |  elokuvaaja 
  |
|  Arttu Suuntala  | … |  konstaapeli Riipinen 
  |

 |

Lähteet
-------

1. ↑  Arto Pajukallio, Elokuvat, Helsingin Sanomat 29.3.2012, sivu D 7
2. ↑  *Kiinni on ja pysyy* Elonetissä. Taustaa, viitattu 29.3.2012
3. ↑  *Kiinni on ja pysyy* Elonetissä. Lehdistöarvio, viitattu 7.3.2014
4. ↑  Henri Waltter Rehnström: *Kiinni on ja pysyy*, Viikon tv-elokuvia, Tv-maailma, 9/2014 sivu 12


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Armand Lohikoski |
| --- |
|  |
| Pitkät elokuvat (ohjaus) | 

|  |  |
| --- | --- |
| 1950-luku | 
* Me tulemme taas (1953)
* Pekka Puupää kesälaitumilla (1953)
* Hei, rillumarei! (1954)
* Minä soitan sinulle illalla (1954)
* Pekka ja Pätkä lumimiehen jäljillä (1954)
* Pekka ja Pätkä puistotäteinä (1955)
* Kiinni on ja pysyy (1955)
* Pekka ja Pätkä pahassa pulassa (1955)
* Risti ja liekki (1957)
* Pekka ja Pätkä ketjukolarissa (1957)
* Pekka ja Pätkä salapoliiseina (1957)
* Pekka ja Pätkä sammakkomiehinä (1957)
* Kahden ladun poikki (1958)
* Pekka ja Pätkä Suezilla (1958)
* Pekka ja Pätkä miljonääreinä (1958)
* Pekka ja Pätkä mestarimaalareina (1959)
* Kohtalo tekee siirron (1959)

 |
|  |
| 1960-luku | 
* Taape tähtenä (1962)

 |

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pekka Puupää |
| --- |
|  |
| Sarjakuvat | 
* Pekka Puupää (1925–1952)
* Herra Pätkä (1929–1943)

 |
|  |
| Henkilöhamot | 
* Pekka Puupää
* Pätkä
* Justiina

 |
|  |
| Pekka ja Pätkä -elokuvat | 

|  |  |
| --- | --- |
| Ola Fogelberg | 
* Vaimo on viisaampi kuin mies (1927)

 |
|  |
| Suomen Filmiteollisuus | 
* Pekka Puupää (1953)
* Pekka Puupää kesälaitumilla (1953)
* Pekka ja Pätkä lumimiehen jäljillä (1954)
* Pekka ja Pätkä puistotäteinä (1955)
* Kiinni on ja pysyy (1955)
* Pekka ja Pätkä pahassa pulassa (1955)
* Pekka ja Pätkä ketjukolarissa (1957)
* Pekka ja Pätkä salapoliiseina (1957)
* Pekka ja Pätkä sammakkomiehinä (1957)
* Pekka ja Pätkä Suezilla (1958)
* Pekka ja Pätkä miljonääreinä (1958)
* Pekka ja Pätkä mestarimaalareina (1959)
* Pekka ja Pätkä neekereinä (1960)

 |
|  |
| Visa Mäkinen | 
* Pekka & Pätkä ja tuplajättipotti (1985)
* Pekka Puupää poliisina (1986)
* Pekka ja Pätkä (televisiosarja) (1986)

 |

 |
|  |
| Muut | 
* Puupäähattu

 |

 |